
Sülysáp Város Önkormányzata
Polgármesterétől és Jegyzőjétől
2241 Sülysáp, Szent István tér 1.
Telefon, fax: (06-29) 435-001, (06-29) 435-003

Szám: S/5570-9/2015
Előterjesztést készítette: Kiss Imre hatósági irodavezető / Polgármesteri Hivatal
Előterjesztés elkészítésének időpontja: 2015. október 5.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2015. október 15-én tartandó munkaterv szerinti ülésére

2. napirendhez

Tárgy:
Tájékoztató a 2015. év III. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2015. év III. negyedévére vonatkozóan.
Kérjük a beszámoló szíves elfogadását.
…/2015. (X. 15.) ÖKT határozati javaslat

Sülysáp Város Önkormányzatának Képviselő-testülete a 2015. év III. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2015. október 5.

Horinka László s.k.
dr. Tóth Krisztina

polgármester
jegyző
BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2015. III. negyedévi döntésekről
I. Önkormányzati segély
A szociális igazgatásról és a szociális ellátásokról szóló 1993. évi III. törvény változása miatt a Képviselő-testület megalkotta a helyi szociális ellátásokról szóló 3/2015. (II.20.) önkormányzati rendeletét. A rendeletben meghatározásra került a települési lakásfenntartási támogatás, települési létfenntartási támogatás, települési krízistámogatás, és a települési temetési kölcsön jogosultsági feltételei. A Képviselő-testület felhatalmazása alapján átruházott hatáskörben a támogatások megállapításáról 2015. március 1. napjától a polgármester dönt. 

Polgármesteri hatáskörben 2015. III. negyedévében, július 1. napjától 2015. szeptember 30. napjáig települési lakásfenntartási támogatás 35 háztartás esetében került megállapításra, (ennek havi összege összesen: 80.925,- Ft) ami maradéktalanul a közműszolgáltatók felé került átutalásra (Ökovíz, Émász, Főgáz). 

Települési krízistámogatásban 55 család 58 esetben részesült összesen 335.000,- Ft értékben, egy esetben a kérelem elutasításra került a kérelmező jövedelmi helyzete és a kérelem megalapozatlansága miatt. 

Polgármesteri hatáskörben a fenti időszakban települési létfenntartási támogatás 7 háztartás esetében került megállapításra, havi rendszerességgel, egy éven keresztül, 41.000,- Ft összegben. A helyszínen készült környezettanulmány és fényképfelvétel minden esetben alátámasztotta a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban közeli hozzátartozó halála miatt 2 esetben került sor, a nehéz élethelyzetbe került, ezért időszakosan létfenntartási gonddal küzdő kérelmező részére. A temetési költségek rendezésére visszatérítendő támogatás formájában 12 hónapos részletre, kamatmentes kölcsön került megállapításra. A kölcsön összege a helyben szokásos legolcsóbb temetés költségéig terjed, erre a célra 200.000,- Ft került kifizetésre. 

A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján hetenkénti gyakorisággal, szükség esetén azonnal döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért (egy esetben született ilyen döntés). A családgondozók a segélyezett családdal együtt vásárolták meg a szükséges élelmiszereket, majd számlákkal elszámoltak az önkormányzat felé. 

II. Közterület-használati engedély
A Polgármester átruházott hatáskörében hozott döntései 2015. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
1db mutatványos és vidámparki szolgáltatás volt engedélyezve.

III. Közútkezelői hozzájárulás

Az önkormányzat kezelésében lévő közutak nem közlekedési célú igénybevételéhez szükséges közútkezelői hozzájárulás kiadására az elmúlt negyedévében 4 esetben került sor.
IV. Egyéb, önkormányzati vagyont érintő döntések

Az önkormányzat vagyonáról és a vagyongazdálkodás szabályairól szóló 3/2012. (II. 15.) önkormányzati rendelet 5. § (3) bekezdés szerint a polgármester döntéseiről és intézkedéseiről negyedévente beszámol a képviselő-testületnek. Idevonatkozóan az alábbi intézkedésekről számolok be:

· 122/2015 (VIII. 13) ÖKT határozat alapján az Iskola utcában lévő orvosi rendelő épület a sülysápi Polgárőr Egyesület részére a 2015. szeptember 4-ei haszonkölcsön szerződés alapján átadásra került.
· 107/2015. (VII.13.) ÖKT határozata alapján a Szent István tér 17/a. szám alatt található szolgálati lakás Porcs Adrienn részére 2015. július 16. napján kelt bérleti szerződés alapján átadásra került.
· 82/2015. (V.21) ÖKT határozata alapján a Sülysáp, 3857/5 és 3857/4 hrsz.-ú ingatlanok megvásárlásra kerültek, a 2015. július 17-én kelt adásvételi szerződés alapján. 

· I.C.C Kft 2015. augusztus 13-án egy alkalommal bérbe vette a Sülysáp Fő utca 47. szám alatti védőnői szolgálat rendelőjét orvosi szűrővizsgálat céljából az önkormányzati lakások, és nem lakás céljára szolgáló helyiségek bérletéről és elidegenítéséről szóló 10/2011. (IV.18.) önkormányzati rendelet 2. § c) pontja, és az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet 5. § (2) bek. g) pontja alapján.

Sülysáp, 2015. október 5.

Horinka László s.k.
dr. Tóth Krisztina s.k.

polgármester
jegyző

